שרה ג'סיקה פארקר

שרה ג'סיקה פארקר (באנגלית: Sarah Jessica Parker; נולדה ב-25 במרץ 1965) היא שחקנית, מפיקה ומעצבת אמריקאית ממוצא יהודי; זוכת פרס אמי ופרס גלובוס הזהב. נודעה בעיקר בזכות תפקידה כקארי בראדשו בסדרה "סקס והעיר הגדולה".

ביוגרפיה
פארקר נולדה בנלסונוויל, אוהיו שבארצות הברית. אביה הוא סטיבן פארקר (לבית בר-כהן), יזם ועיתונאי יהודי. אימה היא ברברה פארקר (לבית קק), מורה בבית ספר לאחיות, נוצרייה ממוצא גרמני ואנגלי. הוריה התגרשו כשהייתה ילדה והיא עברה לגור עם אימה, אביה החורג ושבעת ילדיו בסינסינטי.

כשהייתה צעירה, היא לוהקה להפקה בברודוויי. משפחתה עברה למדינת ניו יורק, שם פארקר פיתחה את הקריירה שלה כשחקנית צעירה. בנוסף, פארקר למדה בבית הספר האמריקאי לבלט. יחד עם ארבעה מאחיה, היא השתתפה בחידוש של המחזמר צלילי המוסיקה ופארקר לבדה השתתפה גם במחזמר אנני בין השנים 1977–1981.
ב-1982 לוהקה פארקר לסיטקום של CBS שהחזיק מעמד במשך עונה אחת לפני שבוטל על ידי הרשת.
בשנות השמונים אף הופיעה פארקר בגרסה הישראלית של הסדרה "רחוב סומסום".

ב-1991, קיבלה פארקר ביקורות חיוביות על משחקה בקומדיה הרומנטית L.A. Story.

ב-1992 הופיעה פארקר בסרט "ירח דבש בלאס וגאס" לצידו של ניקולס קייג'.

ב-1995, שיחקה פארקר בתפקיד הראשי בסרט Miami Rhapsody.

ב-1998, נשלח אליה התסריט של סדרת הדרמה הקומית "סקס והעיר הגדולה". יוצר הסדרה, דארן סטאר, התעקש שפארקר תשחק בסדרה שלו. למרות התלבטויותיה של פארקר, היא הסכימה לבסוף ונכנסה לנעליה של קארי בראדשו, תפקיד שהעלה את מעמדה כשחקנית והביא לביקורות מאוד חיוביות ולזכייתה בפרסים שונים.

ב-2010 השתתפתה בתוכנית הראשונה של הגרסה האמריקאית של תוכנית הטלוויזיה הבריטית מי אתה חושב שאתה?.

ב-2016 שיחקה בסרט הקומדיה הרומנטית "כל הדרכים מובילות לרומא", לצד קלאודיה קרדינלה ופאס וגה. באותה שנה החלה לשחק בסדרה הקומית "גירושים" ברשת HBO לצידו של תומאס היידן צ'רץ.

ב-9 בדצמבר 2021 עלתה לאוויר סדרת הספין אוף ל"סקס והעיר הגדולה", פשוט ככה בה מככבת פארקר.

בשנת 2022 נכללה ברשימת טיים 100.

קריירה בתעשיית האופנה
בשנת 2004 חתמה על חוזה רב שנתי כפרזנטורית של מותג האופנה GAP. באותה שנה גם זכתה בפרס אייקון האופנה של ה-CFDA (מועצת מעצבי האופנה של אמריקה).

בשנת 2007 שימשה כפרזנטורית של מותג הטיפוח גרנייה. באותה שנה גם השיקה קו אופנה שבו כל פריט עולה 20 דולר לכל היותר.

ביוני 2013 הכריזה על הקמת מותג נעליים משלה, שהושק בפברואר 2014, עם קו נעליים בעיצובה.

חיים אישיים
ב-1984, נרקמה מערכת יחסים בין פארקר לבין השחקן רוברט דאוני ג'וניור, איתו הייתה בזוגיות עד שנת 1991.

ב-19 במאי 1997 נישאה לשחקן האמריקאי-יהודי, מתיו ברודריק. הזוג התחתן בטקס במנהטן שנערך על ידי אחותו של ברודריק, כומרה אפיסקופלית. בנם הבכור נולד ב-28 באוקטובר 2002. ב-23 במאי 2009, נולדו להם תאומות בעזרת אם פונדקאית. הם מתגוררים בניו יורק, ומבלים את רוב חופשותיהם בביתם הנוסף בעיירה באירלנד.

פארקר חברה בארגון יוניצף.

ביולי 2019 סיפרה בריאיון לרדיו הציבורי בארצות הברית, כי נתקלה ב"אין ספור" מקרים של גברים שהתנהגו באופן לא הולם בהפקות טלוויזיה וקולנוע, בהם גם "כוכב קולנוע גדול", שהמקרה שלו נפתר רק לאחר שהסוכן שלה איים שהיא תעזוב את הסט.

פילמוגרפיה

פרסים והוקרה
שנהפרסקטגוריהפרויקטתוצאהמקור1994פרס סאטורןשחקנית המשנה הטובה ביותרהוקוס פוקוס1997פרס סטלייטשחקנית המשנה הטובה ביותר בסרט קולנוע — קומדיה או מחזמרמועדון האקסיות1999פרס בחירת הקהלשחקנית טלוויזיה אהובהסקס והעיר הגדולהפרס גלובוס הזהבהשחקנית הטובה ביותר בסדרת טלוויזיה - קומדיה או מחזמרפרס אמי לבידור בפריים טייםשחקנית ראשית מצטיינת בסדרה קומיתפרסי קריסטל + לוסי לנשים בקולנועפרס לובסי (עם קים קטרל, קריסטין דייוויס וסינת'יה ניקסון)2000פרס גלובוס הזהבהשחקנית הטובה ביותר בסדרת טלוויזיה - קומדיה או מחזמרפרס גילדת שחקני המסךהשחקנית הטובה ביותר בסדרה קומיתפרס אמי לבידור בפריים טייםשחקנית ראשית מצטיינת בסדרה קומית2001פרס גלובוס הזהבהשחקנית הטובה ביותר בסדרת טלוויזיה - קומדיה או מחזמרסדרת הטלוויזיה הטובה ביותר - מחזמר או קומדיה (מפיקה בפועל)פרס גילדת שחקני המסךהשחקנית הטובה ביותר בסדרה קומיתפרס גילדת שחקני המסךהאנסמבל הטוב ביותר בסדרה קומיתפרס אמי לבידור בפריים טייםשחקנית ראשית מצטיינת בסדרה קומית2002פרס גלובוס הזהבהשחקנית הטובה ביותר - סדרת טלוויזיה מחזמר או קומדיהסדרת הטלוויזיה הטובה ביותר - מחזמר או קומדיהפרס גילדת המפיקים של אמריקההמפיק הטוב ביותר של סדרת טלוויזיה, קומדיהפרס גילדת שחקני המסךהשחקנית הטובה ביותר בסדרה קומיתהאנסמבל הטוב ביותר בסדרה קומיתפרס אמי לבידור בפריים טייםשחקנית ראשית מצטיינת בסדרה קומית2003פרס גילדת המפיקים של אמריקההמפיק הטוב ביותר של סדרת טלוויזיה, קומדיהפרס גלובוס הזהבהשחקנית הטובה ביותר - סדרת טלוויזיה מחזמר או קומדיהסדרת הטלוויזיה הטובה ביותר - מחזמר או קומדיהפרס גילדת שחקני המסךהאנסמבל הטוב ביותר בסדרה קומיתפרס אמי לבידור בפריים טייםשחקנית ראשית מצטיינת בסדרה קומית2004פרס גילדת המפיקים של אמריקההמפיק הטוב ביותר של סדרת טלוויזיה, קומדיהפרס גלובוס הזהבהשחקנית הטובה ביותר - סדרת טלוויזיה מחזמר או קומדיהסדרת הטלוויזיה הטובה ביותר - מחזמר או קומדיהפרס גילדת שחקני המסךהאנסמבל הטוב ביותר בסדרה קומיתפרס גרייסיהישג אישי לשחקניצ הראישת הטובה ביותר – קומדיהפרס אמי לבידור בפריים טייםשחקנית ראשית מצטיינת בסדרה קומית2005פרס גלובוס הזהבהשחקנית הטובה ביותר - סדרת טלוויזיה מחזמר או קומדיהסדרת הטלוויזיה הטובה ביותר - מחזמר או קומדיהפרס גילדת המפיקים של אמריקההמפיק הטוב ביותר של סדרת טלוויזיה, קומדיהפרס גילדת שחקני המסךהשחקנית הטובה ביותר בסדרה קומיתהאנסמבל הטוב ביותר בסדרה קומית2006פרס גלובוס הזהבהשחקנית הטובה ביותר בסרט קולנוע - קומדיה או מחזמרעד שהמשפחה תפריד בינינופרס בחירת הנוערשחקנית קולנוע נבחרת: קומדיהאין כמו בבית2007פרס בחירת הילדים של ניקלודיאוןכוכבת קולנוע אהובה2008פרס בחירת הנוערשחקנית קולנוע נבחרת: קומדיהסקס והעיר הגדולהפרס הקולנוע הלאומיההופעה הטובה ביותר – אישה2009פרס בחירת הקהלצוות השחקנים הטוב ביותר2010פרס פטל הזהבהשחקנית הגרועה ביותרעל הזוג מורגן שמעתם?2011השחקנית הגרועה ביותר (עם קים קטרל, קריסטין דייוויס וסינת'יה ניקסון)סקס והעיר הגדולה 22012השחקנית הגרועה ביותראין לי מושג איך היא עושה את זהסילבסטר בניו יורק2017פרס גלובוס הזהבהשחקנית הטובה ביותר בסדרת טלוויזיה - קומדיה או מחזמרגירושיםפרס בחירת הקהלשחקנית סדרת פרימיום אהובה2023פרס בחירת הילדים של ניקלודיאוןשחקנית קולנוע אהובההוקוס פוקוס 22024פרס אוליבייההשחקנית הטובה ביותרPlaza Suite

קישורים חיצוניים






הערות שוליים

קטגוריה:אמריקאים ילידי אוהיו
קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות תיאטרון יהודיות אמריקאיות
קטגוריה:שחקנים ילדים יהודים
קטגוריה:שחקניות ילדות אמריקאיות
קטגוריה:מפיקות טלוויזיה יהודיות אמריקאיות
קטגוריה:מעצבות אופנה אמריקאיות
קטגוריה:מעצבי אופנה יהודים
קטגוריה:בוגרות אוניברסיטת סינסינטי
קטגוריה:סקס והעיר הגדולה
קטגוריה:זוכי אמי בפריים טיים: שחקנית ראשית בקומדיה
קטגוריה:זוכי פרס גלובוס הזהב: טלוויזיה: שחקנית בתוכנית מוזיקלית או קומית
קטגוריה:זוכי פרס גלובוס הזהב: מפעל חיים
קטגוריה:זוכי פרס גילדת שחקני המסך - שחקנים
קטגוריה:זוכי פרס פטל הזהב: שחקנים
קטגוריה:שגרירים של רצון טוב - יוניסף
קטגוריה:אמריקאים שהופיעו ברשימת טיים 100
קטגוריה:יהודים שהופיעו ברשימת טיים 100
קטגוריה:זוכי פרס לוסי
קטגוריה:אמריקאיות שנולדו ב-1965
קטגוריה:אמריקאים שנולדו ב-1965